Baithuti ba tla abelwa maduo a go dira lenaneo la thulaganyo, go baakanya le go buisa gape tiro ya bona pele ba araba dipotso.
Kwala tlhamo ya boleele jwa mafoko a a ka nnang 200 - 250 ka ga NNGWE fela ya ditlhogo tse di latelang kgotsa ditshwantsho tse di neilweng. Fa o dirisa setshwantsho go kwala tlhamo, se neele setlhogo.
Letsatsi leo, ga nkitla ke le lebala mo botshelong jwa me.
Maitsholo a baithuti a a sa itumediseng kwa dikolong.
Leba setshwantsho se se latelang mme morago o kwale tlhamo ka ga sona.
Ditshwanelo tsa bana ka dinako dingwe, di a gatakakiwa. Kwala maitemogelo a gago mabapi le se.
Molao wa kwa sekolong ke wa barutwana. Dumela kgotsa o ganetse setlhogo se.
Fa nka nna Mmueledi.
Araba potso e le NNGWE fela mo karolong e. Karabo e nne boleele jwa mafoko a a ka nnang 80 - 100.
Kwalela tsala ya gago lekwalo mme mo go lona o mmolelele ka monnao yo o falotseng dithuto tsa gagwe tsa bongaka.
Motse wa gaeno o iponela mathata a go ima ga bašwa. Kwalela ba lefapha la loago lekwalo la ngongorego mme o ba kope go tla go dira sengwe ka se.
O ne o le moemedi wa mokgatlho wa baithuti kwa metshamekong ya mabelo ya boditšhabatšhaba ya tikologo ya lona. Neelana ka pegelo o tlhagisa ka botlalo tse di diragetseng koo.
Kwala puisano o ikaegile ka setshwantsho se se fa tlase.
Araba potso e le NNGWE fela mo karolong e. Karabo e nne boleele jwa mafoko a a ka nnang 60 - 80.
Baithuti ba sekolo sengwe ba batla go lo etela mabapi le go ithuta go le gontsi ka tsamaiso ya mokgatlho wa bašwa mme ga ba itse tsela. Ba neele dintlha ka tsela ya go ba fitlhisa kwa sekolong sa lona.
Buisa sekao se se latelang go go kgontsha go dira se.
Fa o ya kwa lebenkeleng la diaparo la ga rre Modise, o tswa ka mmila wa Mothudi mme o tlole mebila e le mebedi. Mo go wa boraro o tsena ka mmila wa Tshekedi ka fa molemeng, go fitlha o feta kereke ya Roma ka fa mojeng. Mo robotong o tsena mo mojeng go fitlha o bona lebenkele la dijo mme lebenkele la ga rre Modise le lebagane le lona.
Kwala kitsiso e e phatlhaladiwang, e mo go yona o ngongoregang ka petelelo e e kwa godimo e e aparetseng naga ya gaeno.
Go tla bo go ketekwa moletlo wa lenyalo la ga mogoloo ka malatsi a khunologo a Keresemose. Thala le go itirela karata mme o laletse ditsala tsa gago.